ข่าวดี! CHOW เผยโรงไฟฟ้าโซลาร์ฟาร์ม 3 โครงการในญี่ปุ่น เตรียมจ่ายไฟสิ้นเดือนนี้
ข่าวดี! CHOW คาดโรงไฟฟ้าโซลาร์ฟาร์ม 3 โครงการในญี่ปุ่น กำลังการผลิตรวม 3.5MW เริ่มจำหน่ายไฟฟ้าเชิงพาณิชย์ภายในสิ้นเดือนก.ย.นี้ 
16 ก.ย. 2558

บริษัท เชาว์ สตีล อินดัสทรี้ จำกัด (มหาชน) หรือ CHOW ระบุว่า บริษัทคาดว่าโครงการโรงไฟฟ้าพลังงานแสงอาทิตย์ในญี่ปุ่นอีก 3 โครงการ ขนาดกำลังการผลิตรวม 3.5 เมกะวัตต์ (MW) จะเริ่มจำหน่ายไฟฟ้าเชิงพาณิชย์ (COD) ภายในสิ้นเดือนก.ย.นี้ ซึ่งจะทำให้มีโครงการโรงไฟฟ้าพลังงานแสงอาทิตยที่จำหน่ายไฟฟ้าเชิงพาณิชย์และรับรู้รายได้รวมทั้งสิ้น 6 โครงการ กำลังการผลิตรวมประมาณ 12 เมกะวัตต์  ซึ่งเป็นส่วนหนึ่งของการลงทุนผ่านบริษัทย่อยในโครงการโรงไฟฟ้าพลังงานแสงอาทิตย์  ในญี่ปุ่น จำนวนรวม 18 เมกะวัตต์
สำหรับ 3 โครงการดังกล่าวที่คาดว่าจะเริ่มจำหน่ายไฟฟ้าเชิงพาณิชย์ในสิ้นเดือน ก.ย.นั้น ขณะนี้อยู่ระหว่างการทดสอบเดินเครื่องผลิตไฟฟ้า และอุปกรณ์ที่สำคัญต่างๆ เพื่อให้ม่นใจว่าคุณภาพของอุปกรณ์และระบบต่างๆอยู่ในระดับมาตรฐานสากล และมีความพร้อมทางด้านประสิทธิภาพการผลิตไฟฟ้า